ประกาศคณะกรรมการคุ้มครองและส่งเสริมภูมิปัญญาการแพทย์แผนไทย
เรื่อง การสรรหาผู้บริหารกองทุนภูมิปัญญาการแพทย์แผนไทย
ซึ่งไม่ใช่เจ้าหน้าที่ของกรมการแพทย์แผนไทยและการแพทย์ทางเลือก
พ.ศ. ๒๕๖๒

โดยที่สมควรมีประกาศกำหนดหลักเกณฑ์ และวิธีการในการสรรหา การดำรงตำแหน่ง การพ้นจากตำแหน่ง และเงื่อนไขในการจ้างผู้บริหารกองทุนภูมิปัญญาการแพทย์แผนไทย ซึ่งไม่ใช่เจ้าหน้าที่ของกรมการแพทย์แผนไทยและการแพทย์ทางเลือก อาศัยอำนาจตามความในมาตรา ๑๐ วรรคหนึ่ง แห่งพระราชบัญญัติคุ้มครองและส่งเสริม ภูมิปัญญาการแพทย์แผนไทย พ.ศ. ๒๕๔๒ และข้อ ๒๒ และข้อ ๒๔ แห่งระเบียบคณะกรรมการ คุ้มครองและส่งเสริมภูมิปัญญาการแพทย์แผนไทย ว่าด้วยการบริหาร การจัดหาผลประโยชน์ และ การใช้จ่ายเงินกองทุนภูมิปัญญาการแพทย์แผนไทย พ.ศ. ๒๕๖๐ คณะกรรมการคุ้มครองและส่งเสริม ภูมิปัญญาการแพทย์แผนไทยออกประกาศไว้ ดังต่อไปนี้

ข้อ ๑  ประกาศนี้เรียกว่า “ประกาศคณะกรรมการคุ้มครองและส่งเสริมภูมิปัญยา การแพทย์แผนไทย เรื่อง การสรรหาผู้บริหารกองทุนภูมิปัญญาการแพทย์แผนไทย” ซึ่งไม่ใช่เจ้าหน้าที่ของกรมการแพทย์แผนไทยและการแพทย์ทางเลือก พ.ศ. ๒๕๖๒”

ข้อ ๒   ประกาศนี้ให้ใช้บังคับนับแต่วันถัดจากวันประกาศเป็นต้นไป

ข้อ ๓   ในประกาศนี้
“กองทุน” มายความว่า กองทุนภูมิปัญญาการแพทย์แผนไทย
“สำนักงาน” มายความว่า สำนักงานบริหารกองทุนภูมิปัญญาการแพทย์แผนไทย
“ผู้บริหารกองทุน” มายความว่า ผู้บริหารกองทุนภูมิปัญญาการแพทย์แผนไทย
“คณะกรรมการ” มายความว่า คณะกรรมการคุ้มครองและส่งเสริมภูมิปัญญาการแพทย์แผนไทย

ข้อ 4   การสรรหาผู้บริหารกองทุน   “ผู้สมัครต้องมีคุณสมบัติดังกล่าวและไม่มีลักษณะต้องห้าม”
ดังต่อไปนี้
(๑) มีสัญชาติไทย
(๒) มีอายุไม่เกินหกสิบห้าปีบริบูรณ์
(๓) ไม่เป็นข้าราชการ พนักงาน หรือลูกจ้างหน่วยงานของรัฐ
d (4)   d เป็นบุคคลซึ่งทางราชการหรือรัฐวิสาหกิจ หรือหน่วยงานอื่นของรัฐได้อนุมัติตามคำแนะนำของกระทรวงมหาดไทย

(๖) ไม่เคยได้รับโทษจำคุกโดยคำพิพากษาถึงที่สุดให้จำคุก เว้นแต่เป็นโทษสำหรับความผิด
ที่ได้กระทำโดยประมาทหรือความผิดลหุโทษ

(๗) ไม่เป็นผู้ดำรงตำแหน่งทางการเมืองหรือกรรมการ ที่ปรึกษา และเจ้าหน้าที่ของพรรคการเมือง
หรือผู้บริหารท้องถิ่น

(๘) ไม่เป็นผู้มีส่วนได้ส่วนเสียในการดำเนินงานของเงินทุนหมุนเวียนไม่ว่าโดยตรงหรือโดยอ้อม
(๙) คุณสมบัติอื่นที่เกี่ยวข้องกับการบริหารกองทุน ตามที่คณะกรรมการประกาศกำหนด

ข้อ ๕ การสมัครผู้บริหารกองทุน ให้ยื่นคำขอสมัครตามแบบคำขอที่สำนักงานกำหนด

ข้อ ๖ ในการสรรหาผู้บริหารกองทุนครั้งแรก หรือเมื่อผู้บริหารกองทุนพ้นจากตำแหน่ง
ก่อนวาระ หรือก่อนผู้บริหารกองทุนจะครบกำหนดตามวาระไม่น้อยกว่าหนึ่งร้อยยี่สิบวัน ให้คณะกรรมการ
แต่งตั้งคณะอนุกรรมการสรรหาชั่วคราวหนึ่ง มีจำนวนห้าคนจากคณะกรรมการ

ให้พนักงานของสำนักงานจำนวนสองคนเป็นผู้ช่วยเลขานุการของคณะอนุกรรมการ

ให้คณะอนุกรรมการสรรหาชั่วคราวหน้าที่สรรหาบุคคลที่เหมาะสมเป็นผู้บริหารกองทุน เจรจาต่อรอง
อัตราค่าจ้าง ค่าตอบแทน สิทธิประโยชน์ และสวัสดิการ เพื่อเสนอให้คณะกรรมการแต่งตั้งเป็น
ผู้บริหารกองทุน รวมถึงการจัดทำสัญญาจ้างซึ่งต้องกำหนดวัตถุประสงค์การปฏิบัติงาน เป้าหมาย
ผลผลิต และเงื่อนไข การประเมินผลการปฏิบัติงานของผู้บริหารกองทุน

ข้อ ๗ ให้คณะอนุกรรมการสรรหาดำเนินการสรรหาให้แล้วเสร็จภายในเก้าสิบวันนับแต่วันที่
มีคำสั่งแต่งตั้ง หากมีเหตุไม่อาจดำเนินการสรรหาให้แล้วเสร็จทันกำหนด ให้ประธานอนุกรรมการสรรหา
แจ้งเหตุผลความจำเป็นต่อประธานกรรมการคุมครองและส่งเสริมภูมิปัญญาการแพทย์แผนไทย
เพื่อขอขยายเวลาออกไปอีกได้ไม่เกินหกสิบวัน

ข้อ ๘ ให้คณะอนุกรรมการสรรหาเริ่มดำเนินการสรรหาด้วยวิธีการประกาศรับสมัคร
ผู้บริหารกองทุนเป็นการทำไป ประกาศรับสมัครจะต้องมีกำหนดระยะเวลาในการรับสมัครไม่น้อยกว่าสิบห้าวัน
และต้องดำเนินการผ่านช่องทางอย่างหนึ่งอย่างใด ดังต่อไปนี้

(๑) ประกาศในหนังสือพิมพ์รายวันอย่างน้อยสองฉบับ เป็นเวลาอย่างน้อยสามวันติดต่อกัน
(๒) ประกาศในเว็บไซต์ของสำนักงานติดต่อกันจนถึงวันปิดรับสมัคร
(๓) ติดประกาศที่สำนักงานจนถึงวันปิดรับสมัคร

การประกาศรับสมัครผู้บริหารกองทุนตามวรรคหนึ่ง คณะอนุกรรมการสรรหาอาจประกาศ
ด้วยวิธีการอื่นเพิ่มขึ้นตามที่เห็นสมควรก็ได้

ข้อ ๙ คณะอนุกรรมการสรรหาอาจขยายเวลาการรับสมัคร หรือยกเลิกการรับสมักรก็ได้
หากเห็นว่าจำนวนผู้สมัครมีจำนวนมากหรือยังไม่มีผู้สมัครที่เหมาะสมในการดำรงตำแหน่งผู้บริหารกองทุน
หรือเพราะเหตุอื่นตามที่คณะอนุกรรมการสรรหาเห็นสมควร

ข้อ ๑๐ ให้คณะอนุกรรมการสรรหาพิจารณาข้อมูลและรายละเอียดผู้สมัคร แล้วจัดทำบัญชี
รายชื่อผู้สมัครที่เหมาะสมกับการดำรงตำแหน่งผู้บริหารกองทุนเพื่อสัมภาษณ์ หรือขอให้บุคคลดังกล่าวแสดง
วิสัยทัศน์ หรือดำเนินการอื่นเพิ่มเติมเพื่อประกอบการพิจารณาก็ได้

ให้คณะอนุกรรมการสรรหา เสนอชื่อผู้ที่เหมาะสมกับการดำรงตำแหน่งผู้บริหารกองทุนจำนวน
ไม่เกินสามคน เพื่อให้คณะกรรมการพิจารณาแต่งตั้งเป็นผู้บริหารกองทุน ทั้งนี้ หากคณะกรรมการ
เห็นสมควร อาจขอเชิญบุคคลผู้ได้รับการเสนอชื่อมามาสัมภาษณ์ แสดงวิสัยทัศน์ และเสนอแผนการ
บริหารงาน ต่อคณะกรรมการอีกครั้งก็ได้

ในการเสนอชื่อตามวรรคสอง ให้คณะอนุกรรมการสรรหาจัดส่งข้อมูลและรายละเอียด
ของผู้สมัครทั้งหมดให้คณะกรรมการทราบด้วย

ในกรณีผู้สมัครซึ่งได้รับคัดเลือกมีจำนวนไม่ถึงสามคนตามวรรคสอง ให้คณะอนุกรรมการ
สรรหาเสนอได้ตามจำนวนเท่าที่ได้รับการคัดเลือก

ข้อ ๑๑ ผู้บริหารกองทุนที่ได้รับการแต่งตั้งจากคณะกรรมการ ต้องทำสัญญาจ้างตามแบบ
ที่คณะกรรมการกำหนด

ข้อ ๑๒ การดำรงตำแหน่ง การพ้นจากตำแหน่ง และการทำหนดเงื่อนไขการทดลองปฏิบัติงาน
และการประเมินผลการปฏิบัติงานในหน้าที่ผู้บริหารกองทุน ให้เป็นไปตามสัญญาจ้างที่คณะกรรมการกำหนด
โดยให้มีระยะเวลาการจ้างครบวงจรไม่เกินสี่ปี และเมื่อครบกำหนดอายุสัญญาจ้างแล้ว คณะกรรมการ
จะต่ออายุสัญญาจ้างอีกก็ได้แต่ต้องไม่เกินสี่ปี

ให้ผู้บริหารกองทุนได้รับเงินค่าจ้าง ค่าตอบแทน และเงินอื่นตามที่คณะกรรมการกำหนด

ข้อ ๑๓ นอกจากการพ้นจากตำแหน่งตามสัญญาจ้าง ผู้บริหารกองทุนพ้นจากตำแหน่ง เมื่อ
(๑) ตาย
(๒) ลาออก
(๓) ขาดคุณสมบัติหรือมีลักษณะต้องห้ามสำหรับการเป็นผู้บริหารกองทุน ตามข้อ ๒๓
แห่งระเบียบคณะกรรมการคุ้มครองและส่งเสริมภูมิปัญญาการแพทย์แผนไทย ว่าด้วยการบริหาร
การจัดหาผลประโยชน์ และการใช้จ่ายเงินกองทุนภูมิปัญญาการแพทย์แผนไทย พ.ศ. ๒๕๖๐

ข้อ ๑๖ ให้อธิบดีกรมการแพทย์แผนไทยและการแพทย์ทางเลือกรักษาการตามประกาศนี้ และให้มีอำนาจพิจารณาวินิจฉัยชั่วขาดปัญหาเกี่ยวกับการปฏิบัติตามประกาศนี้

คำวินิจฉัยตามวรรคหนึ่ง ให้เป็นที่สุด

ประกาศ ณ วันที่ ๑๒ กันยายน พ.ศ. ๒๕๖๒
ประพนธ์ ตั้งศรีเกียรติกุล
รองปลัดกระทรวงสาธารณสุข
หัวหน้ากลุ่มภารกิจด้านพัฒนาการแพทย์
ประธานกรรมการคุ้มครอง
และส่งเสริมภูมิปัญญาการแพทย์แผนไทย